ADERWI (KDirect) – Zuni d tiliẓri n teqvaylit, acku di Vgayet i tetteli, Guraya TV, tettruḥu ɣer uvrid txeddem tasartit n tisnislemt deg wannar.
Di tnezla i yellan swadda, deg-s ad d-nwali yiwet n temsiwalt tesea lḥiǧab, truḥ ɣer temdint n Vgayet, tessutur i yimdanem ad ttikin di tedwilt-is « Timzizelt » s teqvaylit, lɣaci qeblen, s tumert, wigad-nni vdan ameslay, di tagara, uffan d isteqsiyen yerzan tasreḍt tineslemt akk d umazzan Muḥamed.
Win irevḥen di tedwilt-agi, ad as-d-fken adlis n luqran, d araz.
Ilaq ad nesmekti i tiliẓri-agi d akken iqvayliyen maci akk akken llan d inselmen, tasreḍt, tetteli gar umdan d Yilu, gar-s d yiman-is, neḥsa d akken tiliẓri;agi tesea iswi d akken ad tekkes idlis aqvayli.
Deg usentel-agi Mas Racid At Ali Uqasi deg usevtar-is di FB, yuzen i yiqvayliyen anda ma llan akken ad ilin deffir n tiliẓri n Teqvaylit TQ5, id sewjaden.
« llan azal n 60 n tiliẓriyin di lezzayer, gar-asent t-id yettnadin ad rwint tamurt Taqvaylit, gar-asent ɣas ur llint ara d t-id n tesreḍt ama « Samira TV, Benna TV, (Tanewalt), Heddaf TV, (addal), Abram TV ( ibaraḍen), … maca seant daxel tasreḍt tineslemt ama d Ladan, d tidwilin n tesreḍt)
Twala-m a Leqvayel d akken Tamurt Taqvaylit ilaq ula d nettat ad teseu tiliẓri i yiman-is ara yerren azal i tdawsa n warrac-nneɣ s teqvaylit, d yinsayen-is, ara yeddun deg ubrid n usnulfu d tussna Tatiknulujit)
TQ5, d tiiẓri, tettwaq sɣur leqvayel, wid yesean taqvaylit deg ulawen-nsen, ama d tigemmi neɣ tutlayt, d nettat ara ad inejren abrid i wayen yelhan.
Nessaram d akken ad ilint tiliẓriyin-nniḍen, ara ad ilalen sya ɣer zdat, maci d idrimen, neɣ imesbaɣuren neɣ allelen, neɣ d ineɣmisen, i ixussen, maca txuss-aɣ tarwa n teqvaylit yid-nneɣ « id yenna Racid At Ali Uqasi.
Y.M
Walit tavidyut n tedwilt-is
Catégories :KDirect.info s Taqvaylit
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn mos_Latn kab_Latn fra_Latn